Curdistania
Vide etiam paginam discretivam: Curdistania (discretiva). Curdistania Res apud Vicidata repertae: Terra continens: Asia Locus: 37°33′31″N 43°32′59″E Curdistania (Curdice کوردستان Kurdistan; Arabice كردستان Kurdistān; Persice کردستان Kordestān; Turcice Kürdistan) est terra in Asia occidentali, qua antiquitus et usque ad hunc diem Curdi habitant. Quaedam civitates, in quibus Curdi habitant, usum nominis Curdistaniae vitant vel etiam vetant. Contra multi Curdorum usui favent. Area regionum a Curdis habitatarum est inter 440.000 et 530.000 chiliometroum quadratorum aliis aliter definientibus, in civitatibus Turcia (in Curdistania Septentrionali), Iraca (in regione Curdistania), Irania (in provincia Curdistania aliisque) et Syria (Rojava) distributa. His in regionibus praeter Curdos etiam Arabes, Persae, Atropateni, Turcae, Turcomanni, Armenii et Assyrii/Aramaei vivunt.